གཞན་སྤྱིར་བཏང་དགེ་རྒན་གྱི་ངོས་ནས་དགེ་ཕྲུག་ལ་བལྟ་སྟངས་དེ་དངོས་གནས་སོ་སོའི་ཕྲུ་གུ་ནང་བཞིན།ཕར་གཅེས་པོ་བྱས་ནས་སྐྱོང་བ་དང།བཀུར་བ་མ་གཏོགས།སོ་སོ་ཁོ་ལས་ལྷག་པ་ཞིག་ཡིན་བསམ་པའི་བསམ་བློ་གཏོང་རྒྱུ་མེད།དེ་ཧ་ཅང་གལ་ཆེན་པོ་རེད་བསམ་པ་དྲན་བྱུང།གང་ལྟར་ཕྲུ་གུ་སློབ་ཕྲུག་ཚོ་གང་འདྲ་ཞིག་ཡོང་དང་མ་ཡོང་ཟེར་བ་དེ་དགེ་རྒན་ལ་རག་ལས་པ་ཡིན་སྟབས།དགེ་རྒན་གྱིས་དུས་རྒྱུན་དུ་སྐད་ཆ་ཤོད་སྟངས།རྣམ་འགྱུར་སྟོན་སྟངས།ལྷག་བསམ་གྱི་བསམ་བློའི་འཁྱེར་སོ།ཕྲུ་གུ་དེའི་མ་འོངས་པའི་མི་ཚེ་སྐྱེལ་སྟངས་ཀྱི་ལས་འགན་དགེ་རྒན་སོ་སོས་བླངས་ཏེ་སེམས་ཁུར་བྱེད་རྒྱུ་གལ་ཆེན་པོ་འདུག